 “அனைவரம் அமுதக் குழந்தைகள்” என்கிறார் சுவாமி விவேகானந்தர். அந்த அமுதக் குழந்தைக்கு அமுது ஊட்டும் போதே ஒரு விளையாட்டைக் கண்டறிந்தது நமது சிறப்பு. “அ” என்னும் உயிரெழுத்தை குழந்தைக்கு கற்றுத்தரும் அன்னை தனது குழந்தைக்கு கற்றுத் தரும் முதல் விளையாட்டு பப்புகஞ்சி. இது 3 வயதுக்குட்பட்ட குழந்தைகளுக்கான விளையாட்டு. குழந்தையின் பிஞ்சு விரல்களை தாய் பிடித்து கொண்டு இது சோறு, இது பருப்பு, இது காய்கறி, இது ரசம், இது அப்பளம் என வீட்டில் சமைக்கப்படும் உணவுகளை முதலில் அறிமுகப்படுத்தி பின் அனைத்தையும் நன்றாகப் பிசைந்து இது அப்பாவுக்கு இது அக்காவுக்கு இது தாத்தாவுக்கு இது மாமாவுக்கு என அனைத்து உறவுகளுக்கும் கொடுத்து இறுதியாக பாப்பாவுக்கு என விளையாட்டின் வழியே உணவையும் உணர்வையும் குழந்தைக்கு தாய் ஊட்டுவதே இந்த விளையாட்டு.

பசித்த மற்றவர்களுக்கு உணவளித்த பின்பே நாம் சாப்பிடவேண்டும் என்றும் இருக்கின்ற உணவை பகிர்ந்து உண்ண வேண்டும் என்ற உயரிய எண்ணங்களை அந்த மழலை மனதில் முதலில் பதியமிடும் விளையாட்டு இது.

கண்ணாமூச்சி:
பூப்பறிக்கவருகிறோம்
திருடன்-போலீஸ்
பப்புகஞ்சி